ฝึกเองที่บ้าน สร้างความประทับใจ ฝึกฝนผ่านการสนทนา
สิ่งสำคัญของการสบตา คือแค่ต้องไม่ลืมว่าคุณควรสบตาอีกฝ่าย หากการที่คุณมักจะมองเท้าของตนเองเป็นธรรมชาติของคุณ ให้พยายามฝึกฝนเวลาที่อยู่คนเดียวเพื่อจัดการกับการตอบสนองตามธรรมชาติที่ทำให้คุณชอบมองลงต่ำ คุณอาจฝึกฝนกับโทรทัศน์ กระจก หรือฝึกด้วยวิธีต่างๆ หนึ่งในวิธีฝึกสบตาที่สามารถทำได้เลย คือ ให้ทำตอนที่คุณดูโทรทัศน์อยู่คนเดียว ให้มุ่งไปที่การมองตาตัวละครในจอ และฝึกทักษะเดียวกันนี้เพื่อนำไปใช้ในการสนทนาในชีวิตจริง มันชัดเจนอยู่แล้วล่ะว่าการสบตากับตัวละครต่างๆ ในโทรทัศน์ให้ความรู้สึกที่แตกต่างอย่างมากกับการสบตาคนจริงๆ หลักสำคัญของการฝึกฝนนี้ก็เพื่อฝึกทักษะ ไม่ใช่ทำเพื่อกะประมาณความรู้สึก หากคุณไม่มีโทรทัศน์ ลองเปิดวิดีโอบล็อกบนยูทูบและวิดีโออื่นๆ ที่คนในวิดีโอจ้องมาที่จอ วิธีนี้จะช่วยให้การสบตาสมจริงมากยิ่งขึ้น วิดีโอเหล่านี้มีให้ชมมากมายและดูได้ฟรี และยังใช้ได้ดีกว่าการกะเกณฑ์เองว่าการสบตาระหว่างสนทนาจะได้ความรู้สึกประมาณไหนได้ประมาณหนึ่งเลยด้วย หากคุณมีเพื่อนสนิท ซึ่งเป็นคนที่คุณชอบคุยด้วย ลองใช้โปรแกรมสไกป์ หรือโปรแกรมวิดีโอแชทเพื่อฝึกสบตา มันมักจะง่ายกว่าการจ้องตากันจริงๆ อยู่บ้าง เพราะคุณมีจอคอมพิวเตอร์เป็นตัวกลางระหว่างคุณสองคน เช่นกัน มันไม่ให้ความรู้สึกเหมือนเวลาที่คุณสบตาใครอีกคน แต่คุณสามารถฝึกให้สายตาของคุณขยับไปยังดวงตาที่คุณเห็นในกระจกนั้น แทนที่จะหันเหความสนใจออกจากมัน หากคุณฝึกสบตาตนเองในกระจก แค่ใช้เวลาไม่กี่นาทีก่อนหรือหลังอาบน้ำ ก็สามารถช่วยให้คุณฝึกสบตาด้วยตนเองได้แทนที่จะหลบตาไปทางอื่น คนที่มีอาการออทิสติก คนที่เป็นโรควิตกกังวล และอาการอื่นๆ อาจพบว่าการสบตาเป็นอะไรที่น่ากลัวหรือยากเกินจะรับไหว อย่าสละความสามารถในการมีบทสนทนาที่น่ารื่นรมย์ทิ้งไป  มองที่บริเวณใกล้ๆ ดวงตา เช่น จมูก ปาก หรือคาง หากอีกฝ่ายสังเกตเห็นว่าคุณกำลังจ้องตาเขา (ซึ่งไม่ค่อยเกิดหรอกนะ) ให้พูดประมาณว่า "การจ้องตามันยากสำหรับฉัน ฉันพบว่าตัวเองจะฟังเธอได้ดียิ่งขึ้นหากไม่ต้องจ้องเข้าไปในดวงตาของเธอ " คุณไม่ถึงกับต้องเปลี่ยนจากความรู้สึกกระอักกระอ่วน และจากการมีสายตาที่ลอกแลกไม่น่าไว้ใจ มาเป็นการสบตาคู่สนทนาด้วยสายตาทะลุทะลวงดุจตาเลเซอร์โดยกระทันหัน ที่จริงแล้วสิ่งนี้อาจเป็นอะไรที่ค่อนข้างประดักประเดิดเลยล่ะ คุณอาจจะสบตาคนอื่นอยู่บ้างประมาณหนึ่งแล้ว แต่หากว่ามันเป็นสิ่งที่คุณอยากทำให้ดีขึ้นล่ะก็ ขอให้ค่อยๆ เป็นค่อยๆ ไป  หากคุณให้ความพยายามมากขึ้นในการสบตาคนระหว่างการสนทนาทุกวันๆ นั่นแหละคือความสำเร็จแล้ว คุณไม่จำเป็นต้องนั่งสนทนากับใครยาวๆ เพียงเพื่อจะฝึกจ้องตาคนเพื่อให้รู้สึกว่าตนเองมีความพัฒนา ระหว่างการสนทนา หากความสนใจของคุณอยู่ที่สิ่งที่อีกฝ่ายพูดล้วนๆ คุณก็ไม่ต้องเป็นกังวลมากนักว่าจะสบตาอีกฝ่ายได้ถูกต้องเหมาะสมหรือไม่ การพยักหน้า พูดทวนข้อมูลสำคัญ การมีภาษากายที่ดูเปิด และทักษะการฟังด้วยความตั้งใจอื่นๆ ต่างก็สำคัญไม่ยิ่งหย่อนไปกว่าการสบตาอย่างเหมาะสมในการสนทนากับผู้อื่น เพื่อที่จะฟังด้วยความตั้งใจ สิ่งสำคัญคือคุณจะต้อง:  นั่งเก้าอี้โดยหันหน้าออก พยักหน้ารับทราบ ฟังอย่างตั้งใจและพูดทวนข้อมูลสำคัญ คิดตามในสิ่งที่อีกฝ่ายพูด อย่ามัวแต่รอให้ถึงคราวที่คุณจะพูด โต้ตอบอย่างชัดเจนในส่ิงที่อีกฝ่ายกล่าว เวลาที่คุณฟังอีกฝ่าย คุณควรมองตาคู่สนทนาประมาณ 80% ของการสนทนา และส่วนอื่นๆ ควรเป็นการละสายตาเป็นเวลาสั้นๆ และให้มีศีรษะเคลื่อนไหวบ้างเล็กน้อย เพื่อเป็นการสื่อสารโดยไม่ต้องเอื้อนเอ่ยอะไร สงบนิ่งไว้ และอย่าคิดมากเกินไป เพื่อที่อะไรๆ จะได้เป็นธรรมชาติมากที่สุด  เลี่ยงการจ้องเขม็ง. การสบตากันเป็นสิ่งดี แต่การจ้องตาเขม็งด้วยสายตาที่ไร้ความรู้สึกมันเป็นอะไรที่ชวนสะพรึง ผ่อนคลายและอย่าจ้องเขม็ง เตือนตัวเองว่า คุณต้องการที่จะมีบทสนทนาที่น่ารื่นรมย์กับคนๆ นั้น และมันไม่จำเป็นเลยที่ต้องกระวนกระวายหรือกังวลใจ พยายามอย่ามองไปทางอื่นเวลาที่มีอะไรมาเรียกร้องความสนใจของคุณ หากมีคนเรียกคุณ อย่าเพิ่งหันมองไปทางนั้นราวกันว่ามีคนมาช่วยคุณให้รอดพ้นจากบทสนทนาอันน่าเบื่อ ให้ทำเหมือนคุณกำลังลังเลสักหน่อยก่อนที่จะหันมองไปทางคนที่เรียกคุณ  มองไปที่อื่นอย่างรวดเร็วและกลับมามองที่จุดเดิมอย่างรวดเร็วเป็นความคิดที่ดี แต่ให้จำไว้ว่า สิ่งที่มาขัดจังหวะ เช่น เหตุอันตรายหรือการขัดจังหวะสำคัญบางอย่างเป็นสิ่งที่ควรให้ความสนใจทันที . ผ่อนคลายบริเวณคิ้วของคุณ มิฉะนั้น การสบตาของคุณจะดูน่าเคลือบแคลงสงสัยหรือดูน่าประหวั่นพรั่นพรึง แม้ว่าคุณจะทำดีแล้วที่ไม่ลืมว่ามันเป็นสิ่งควรทำ พยายามเบิ่งตาให้มากเท่าที่จะทำได้ หลีกเลี่ยงการหรี่ตา ซึ่งอาจเป็นการสื่อว่าคุณไม่ชอบสิ่งที่อีกฝ่ายพูด หรือการขมวดคิ้ว ซึ่งอาจสื่อว่าคุณกำลังโกรธ  เดินไปที่กระจกและมองตาของตัวเองขณะที่คุณยิ้ม ขณะที่ขมวดคิ้ว หรือทำหน้าบูดบึ้ง ดูว่าคุณเห็นความแตกต่างที่เกิดขึ้นกับดวงตาหรือไม่ ฝึกให้ตาของคุณมีลักษณะเหมือนเวลาที่คุณยิ้ม แม้ว่าคุณไม่ได้ยิ้มอยู่ก็ตาม การสบตาและการฟังที่ดีเป็นสิ่งสำคัญอย่างมาก โดยเฉพาะอย่างยิ่งในการสัมภาษณ์งาน และไม่ว่าจะเวลาไหนก็ตามที่คุณต้องการสื่อว่าคุณสนใจและให้ความเคารพอีกฝ่าย ว่าที่นายจ้างของคุณอาจคิดว่าคุณกำลังปิดบังอะไรบางอย่าง หรือคิดว่าคุณไม่มั่นใจหากคุณต้องใช้ความพยายามอย่างมากที่จะสบตาคน ซึ่งมันอาจมีผลต่อโอกาสใการได้งานของคุณได้ การสบตาช่วยสื่อให้อีกฝ่ายรู้ว่าคุณให้ความสนใจและความเคารพอีกฝ่าย ซึ่งเป็นสองสิ่งที่คุณควรสร้างในการเดทที่ดีไม่ว่าครั้งไหนๆ เวลาที่คุณออกเดทกับคนที่คุณสนใจ ลองสบตาอีกฝ่ายให้มากเท่าที่จะมากได้ ดวงตาเป็นหน้าต่างของดวงใจนะ การสบตาเป็นตัววัดความสนใจของคู่สนทนาที่ดีมาก แต่ก็อย่าด่วนสรุปไปหากคุณพบว่าคู่สนทนาพยายามอย่างมากที่จะสบตาคุณ มันอาจเป็นไปได้ว่าพวกเขาอยากกลับบ้านเต็มที่ หรืออาจเป็นเพราะเขาก็รู้สึกกระวนกระวายเช่นเดียวกันกับคุณ หากคุณกำลังถกเถียงหรือกำลังอภิปรายกันอย่างเผ็ดร้อน คุณอาจจะอยากหันมองไปทางอื่น ซึ่งมันสื่อถึงการขาดความมั่นใจ หรือสื่อว่าคุณอยากยืดเวลาพูดคุยกับคู่สนทนาออกไปอีก ทั้งที่มันเป็นสิ่งที่คุณอยากจะเลี่ยง หากคุณตกอยู่ในสถานการณ์ที่คนไม่ลงรอยกัน ให้จ้องตาคนด้วยท่าทางที่ดูแน่วแน่เพื่อสื่อความมั่นใจออกมาว่า สิ่งที่คุณพูดนั้นเป็นสิ่งที่ถูกต้องแล้ว หากมีคนพยายามคุกคามคุณ ต้องการให้คุณหลบตาไปทางอื่น จงทำให้คนเหล่านั้นหงุดหงิดด้วยการปฏิเสธที่จะทำตาม และจ้องตากลับไปเลย ก็เหมือนกันกับเรื่องอื่นๆ ยิ่งคุณคิดถึงสิ่งที่คุณกำลังทำอยู่มากเท่าไหร่ คุณก็จะยิ่งมีความระแวงมากขึ้นเท่านั้น และคุณก็จะยิ่งรู้สึกกระอักกระอ่วนมากขึ้นด้วย คนอาจตีความอาการกระวนกระวายของคุณผิดไปว่าเป็นความไม่จริงใจ ความไม่ซื่อ และจะทำให้สิ่งที่คุณได้พยายามมาทำสูญเสียไป  โดยทั่วไปแล้ว การสบตาจะยิ่งยากขึ้นหากคนที่คุณคุยด้วยเป็นคนที่มีอำนาจเหนือกว่าหรือมีความน่าเกรงขามกว่า โชคร้ายหน่อยว่า มันก็มักเป็นเวลาที่คุณจะได้แสดงความมั่นใจออกมาเพื่อให้ผู้ฟังหันมาสนใจคุณอย่างเต็มที่ มันจึงสำคัญมากๆ ที่คุณจะต้องผ่อนคลาย หากคุณกำลังไปร่วมการประชุมวิชาการหรือกำลังไปสัมภาษณ์ ให้ฝึกการหายใจก่อนหน้านั้นเพื่อทำให้อัตราการเต้นของหัวใจช้าลง และให้ออกซิเจนทำให้คุณผ่อนคลาย การหายใจให้ลึก ให้สุดปอดอย่างเต็มที่สองสามครั้งสามารถช่วยให้คุณสงบลงได้อย่างมาก มันเป็นอะไรที่ค่อนข้างยากต่อร่างกายของคุณอยู่เหมือนกันกับการที่จะสบตาของอีกฝ่ายได้ การเล็งไปที่จุดใดจุดหนึ่งบนใบหน้า แทนที่จะพยายามมองตาทั้งสองข้างของอีกฝ่ายในคราวเดียว เป็นสิ่งที่คนมักทำมากกว่า ถ้ามันช่วยคุณได้ ให้พยายามมองสลับไปมาระหว่างตาทั้งสองข้าง แทนที่จะจ้องค้างที่ตาข้างใดข้างหนึ่ง จ้องตาข้างหนึ่งสักประมาณ 10 วินาที แล้วสลับไปมองอีกข้าง การมองไปที่ดั้งจมูก คิ้ว หรือใต้ดวงตา จะเป็นการสร้างภาพลวงว่าคุณกำลังมองตา โดยที่อีกฝ่ายจะไม่รู้สึกเหมือนโดนสายตาคุกคามอย่างการสบตากันจริงๆ อีกฝ่ายจะไม่สามารถแยกความแตกต่างได้ และคุณก็จะสามารถให้ความสนใจกับทักษะการฟังที่สำคัญยิ่งกว่า อันจะช่วยให้คุณเป็นคู่สนทนาที่ดี คุณต้องละสายตาบ้างเป็นครั้งคราว และการเปลี่ยนอิริยาบถไปด้วยยามที่ละสายตาจากอีกฝ่ายก็ช่วยได้เช่นกัน แทนที่จะแค่มองไปทางอื่นเพราะคุณเกิดรู้สึกอึดอัดขึ้นมา มันเป็นเรื่องดีที่จะละสายตาจาการจ้องมองกันบ้างเวลาที่คุณกำลังหัวเราะ หรือพยักหน้าและยิ้ม การทำเช่นนี้คุณจะดูเป็นธรรมชาติและดูสบายๆ และยังช่วยให้คุณได้พักสายตายามที่จำเป็นอีกด้วย การสบตาขณะฟังอีกฝ่ายก็เรื่องหนึ่ง แต่การไม่ละสายตาจากอีกฝ่ายขณะที่คุณกำลังพยายามคิดว่าจะพูดอะไรเป็นสิ่งที่ยากกว่ามาก อย่ากลัวที่จะละสายตาบ้างเป็นครั้งคราว แต่ก็พยายามให้ใบหน้าและดวงตาของคุณมองขึ้นและมองข้างหน้าขณะที่กำลังพูดคุย  บางครั้งการมองขึ้นบนขณะที่คุณกำลังสนทนาก็อาจทำให้คนมองว่าคุณกำลังโกหก ขณะที่การมองลงต่ำ บางครั้งก็ทำให้คนคิดว่าคุณกำลังสับสน ด้วยเหตุนี้ วิธีที่ดีที่สุดคือให้มองไปข้างหน้าตรงๆ แม้ว่าคุณจะรู้สึกอึดอัด และไม่สามารถสบตาอีกฝ่ายได้ตลอด ให้คุณมองที่หู คาง หรือที่อื่นๆ แทน โดยไม่มองขึ้นหรือมองลง
ใช้การฝึกฝนเป็นการเตือนตัวเองให้สบตาคน. ฝึกกับโทรทัศน์. พยายามดูวิดีโอบล็อก. ลองแชทผ่านวิดีโอ. ฝึกสบตาตัวเองในกระจก. เรียนรู้ที่จะแสร้งทำเป็นจ้องตาหากคุณมีปัญหาด้านร่างกายหรือมีเงื่อนไขอื่นๆ ที่ทำให้มันยากที่จะจ้องตาคน. ไม่ต้องรีบร้อน. ฝึกทักษะการเป็นผู้ฟังที่ดีอื่นๆ. หาวิธีที่คุณรู้สึกดีที่จะทำ. ใช้สายตาที่ดึงดูดคู่สนทนา. ยิ้มจริงใจ ให้มองตาอีกฝ่ายเสมอเวลาสัมภาษณ์งาน. สบตาคู่เดทเวลาไปเดทกัน. สบตาคนเวลาที่คุณต้องการอธิบายจุดยืนของตน. พยายามผ่อนคลายให้ได้มากเท่าที่จะทำได้. เล็งไปที่ตาข้างใดข้างหนึ่ง. หาจุดอื่นใกล้ๆ เพื่อเพ่งมองไปที่นั่น. ละสายตาเพื่อพยักหน้ารับทราบหรือเปลี่ยนอิริยาบถบ้างเวลารับฟังอีกฝ่าย. พยายามให้สายตาของคุณดูมีความตั้งใจขณะที่คุณกำลังพูดและฟังไปในเวลาเดียวกัน.
https://www.wikihow.com/Look-People-in-the-Eye https://www.wikihow.com/Look-People-in-the-Eye https://www.wikihow.com/Look-People-in-the-Eye
Practicing at Home Giving the Right Impression Practicing in Conversation